Επαμεινώνδας Γκαβέρας

Ο **Επαμεινώνδας Αθ. Γκαβέρας** (1837 - 1886) ήταν Έλληνας εθνικός αγωνιστής. Πήρε μέρος στους απελευθερωτικούς αγώνες από το 1878 ως το 1886.

## Βιογραφικά στοιχεία

Γεννήθηκε στο χωριό Στίλια της επαρχίας Δωρίδας το 1837. Καταγόταν από την ιστορική οικογένεια αγωνιστών Γκαβέρα, μέλη της οποίας συμμετείχαν στην Ελληνική Επανάσταση του 1821 και στην άμυνα του Μεσολογγίου. 

Ήταν γιος της Παναγιούς και του Αθανάσιου Γκαβέρα (Κωδ. 37-30 / Α.Μ. 14896)που υπηρέτησε ως πυροβολητής κατά την Ελληνική Επανάσταση (1821–1828) και διακρίθηκε για την ανδρεία του σε κορυφαίες πολεμικές επιχειρήσεις, όπως η **Πολιορκία του Μεσολογγίου** (συμμετέχοντας στην άμυνα του Βασιλαδίου και της Φοινικιάς,με ρητή αναφορά στο πιστοποιητικό του 1846 για συμμετοχή «εις αυτάς τας εξόδους», στις μάχες στα **Βασιλικά**, την **Αγία Μαρίνα**, το **Μαυρολιθάρι**, τη **Βαρνάκοβα**, την **Αράχωβα** και το **Δίστομο**, καθώς και στην **Πολιορκία της Αθήνας** υπό τις διαταγές του Γεωργίου Καραϊσκάκη .Για την προσφορά του στον αγώνα έλαβε Σιδηρούν Αριστείο (Κ.37)

Στον ίδιο οικογενειακό κύκλο αγωνιστών ανήκαν και οι θείοι του Επαμεινώνδα:  

1.Ιωάννης Δ. Γκαβέρα, ο οποίος στην ιστορική παράδοση της Δωρίδας και της οικογένειας αναφέρεται ως **"Αναγνώστης Γκαβέρας"** λόγω των γραμματικών του γνώσεων. Ο Ιωάννης (Αναγνώστης) Γκαβέρας υπήρξε διακεκριμένος αγωνιστής του 1821 (Κωδικός: **37-32** / Αρ. Μητρώου: **14887**), υπηρετώντας υπό τους οπλαρχηγούς Δήμο Σκαλτσά και Ανδρίτσο Σιαφάκα. Συμμετείχε στην ηρωική φρουρά του Μεσολογγίου στο σώμα του Λάμπρου Βέικου και ήταν επιζών της Εξόδου.

2.Κωνσταντίνος Γκαβέρας (Κωδικός: **37-33** / Αρ. Μητρώου: **11878**), Πιστοποιημένη συμμετοχή στην Πολιορκία και την **Έξοδο**.Αγωνιστής υπό τις οδηγίες Δήμο Σκαλτσά &  Ανδρίτσο Σιαφάκα. 

3.Παναγιώτης Γκαβέρας (Κωδικός: **37-34** / Αρ. Μητρώου: **14848**) Μέλος της Φρουράς Μεσολογγίου &

4.Γεώργιος Γκαβέρας (Κωδικός: **37-31** / Αρ. Μητρώου: **11854**)  Αγωνιστής υπό τις οδηγίες του οπλαρχηγού Δήμο Σκαλτσά . 

Ο Επαμεινώνδας Γκαβέρας (αναγραφόμενος συχνά στον τύπο της εποχής εσφαλμένα ως **Γκαβέρος**) ήταν Έλληνας αξιωματικός (ανθυπολοχαγός) του 3ου Συντάγματος Πεζικού.Παντρεύτηκε μία κόρη Κουτσιαύτη του Θεοδώρου (Καπετάνισσα) και της Δημητρούλας και δεν απέκτησαν παιδιά.  

## Στρατιωτική δράση
Ο ανθυπολοχαγός του 3ου συντάγματος πεζικού, **Επαμεινώνδας Γκαβέρας**,  ήταν από τα πιο ατρόμητα παλικάρια της ηρωικής Δωρίδας. Σύμφωνα με μια βιογραφική σημείωση γι' αυτόν στην εφημερίδα "Χρόνος Αθηνών", όταν ήταν υπαξιωματικός, έκανε πολλές ηρωικές πράξεις κατά της ληστείας. Μάλιστα, σε μια συμπλοκή εναντίον διαβόητης συμμορίας ληστών, έδειξε τόσο μεγάλη ανδρεία, ώστε σκότωσε με τα ίδια του τα χέρια 4-5 από τους πιο φοβερούς ληστές. Για τον λόγο αυτόν, προήχθη κατ' εξαίρεση στον βαθμό του ανθυπασπιστή, ενώ του εκφράστηκε και η Βασιλική Ευαρέσκεια.

Διακρίθηκε κατά τις πολεμικές επιχειρήσεις στην ελληνοτουρκική μεθόριο τον Μάιο του 1886. Υπηρέτησε επί πολλά χρόνια στο στρατό και διακρίθηκε πολλές φορές. Πήρε προαγωγή μέχρι το βαθμό του ανθυπολοχαγού. Ο λόχος του Γκαβέρα και του Δημητρέσσα υπερασπίστηκαν τα σύνορα στην θέση του Προφήτη Ηλία μεταξύ των θέσεων "Δρεπάνι" και "Παπαλείβαδο" όπου γίνονταν οι σφοδρότερες επιθέσεις των Τούρκων. Κατά τις συμπλοκές στα σύνορα, τραυματίστηκε από θραύσμα οβίδας το πρωί της Κυριακής 11 Μαΐου 1886 στη θέση "Προφήτης Ηλίας" (Γκριτζόβαλη) και απεβίωσε λίγο αργότερα στο νοσοκομείο των Τρικάλων,γεγονός που προκάλεσε το ενδιαφέρον του αθηναϊκού τύπου της εποχής.

Η προσωπογραφία του δημοσιεύθηκε στο περιοδικό «Το Άστυ» τον Ιούνιο του 1886, συνοδευόμενη από τιμητικό αφιέρωμα για τη γενναιότητά του.

Το όνομα του **Επαμεινώνδα Αθ. Γκάβερα** μνημονεύεται στην **"Κιβωτό Εθνικής Μνήμης"**, η οποία είναι εγκατεστημένη στο **Στρατόπεδο "Στρατάρχου Παπάγου".**

## Ονοματολογία και τεκμηρίωση
Παρά την ορθή αναγραφή του επωνύμου του ως **Γκαβέρας** στα επίσημα στρατιωτικά έγγραφα, στα Μητρώα Αγωνιστών των Γ.Α.Κ. και στο περιοδικό «Το Άστυ», σε ορισμένα έντυπα της περιόδου, όπως το «Δελτίον της Εστίας» (Αρ. 490, 18 Μαΐου 1886)  και την εφημερίδα «Ακρόπολις» (φ. 1433), το επώνυμό του καταγράφηκε εκ παραδρομής ως **Γκαβέρος**. Η σύγχυση αυτή αποκαθίσταται μέσω της ιστορικής και αρχειακής έρευνας στις πρωτογενείς πηγές.

## Πηγές
* Ψηφιακό Αρχείο Τεκμηρίων Επαμεινώνδα Γκαβέρα (Εστία, Ακρόπολις, Το Άστυ - 1886), Internet Archive.
* Ψηφιακό Αρχείο: Εφημερίδα «Νέα Εφημερίς» (17 Μαΐου 1886) - Βιογραφικά στοιχεία και δράση κατά της ληστείας.
* Περιοδικό «Το Άστυ», Έτος Α', Τεύχος 45, 1 Ιουνίου 1886.
* Εφημερίδα «Ακρόπολις», Αρ. Φύλλου 1433, 16 Μαΐου 1886.
* «Δελτίον της Εστίας», Αρ. 490, 18 Μαΐου 1886.
* Νεα Εφημερίς ,Αρ. Φύλλου 137 ,σ.3,17 Μαΐου 1886

## Εξωτερικοί σύνδεσμοι
* Πλήρη τεύχη περιοδικών και εφημερίδων του 1886 για τον Επ. Γκαβέρα στο Internet Archive.

* Ψηφιακό Αρχείο: Εφημερίδα «Νέα Εφημερίς» (17 Μαΐου 1886) - Βιογραφικά στοιχεία και δράση κατά της ληστείας.
Κατηγορία:Έλληνες στρατιωτικοί
Κατηγορία:Οικογένεια Γκαβέρα
* Τεκμήρια που σχετίζονται με τον Επαμεινώνδα Γκαβέρα στον ιστότοπο searchculture.gr.

## Πηγές

* 

* 
* Περιοδικό «Το Άστυ», έτος Α', τεύχος 38 (λανθασμένη αναγραφή αντί του 39), 8 Ιουνίου 1886, σελ. 1. Επιμέλεια Θέμου Άννινου. Αθήνα.
* Αρχείο Αγωνιστών Εθνικής Βιβλιοθήκης της Ελλάδος, Φάκελος 37, Υποφάκελος 32.

## Παραπομπές


Υπουργείο Στρατιωτικών, "Οι νεκροί των εθνικών αγώνων μας 1830-1922", Έκδοσις Φωνή του Λαού, Αθήναι 1932, σελ. 3.

Κατηγορία:Έλληνες αξιωματικοί του πεζικού